Yal tawacult yewwi-d lḥal fell-as ad theyyi akken i iwata mi ara d-tili tmeɣra, ɣef waya tuget deg-sent ṭṭafarent yiwet n tarrayt segmi ara tebdu tmeɣra arma tfukk, ufiɣ belli asnubget yetili-d ddurt uqbel ad tebdu tmeɣra, yiwen deg yiεeggalen n win ara izewğen d netta ara d-iεeddin deg taddart wa ad d-isnubget irgazen iwakken ad ččen imensi ladɣa wid n udrum-is, ma d tilawin d tameṭṭut ara tent-id-isnubgten iwakken ad ččent imekli, deg taggara, inebgawen-agi ad d-zzin deg yiḍ iwakken ad walin urar n yiḍebbalen, maca deg tallit-agi ideg nella yennulfa-d disque jocket, tuget n yimezdaɣ ttawin-t-id.